Escena da dinastía Song. Ilustración do **Clásico de Xiao**, ou Clásico da Piedade Filial (detalle), que mostra a un fillo axeonllado ante os seus pais.
Na filosofía confuciana, a **piedade filial** (en chinés : 孝, ***xiao***) é unha virtude de respecto polos pais e os antepasados. A piedade filial é fundamental na filosofía confuciana. O clásico confuciano *Xiao Jing* ou "Clásico de Xiao", probabelmente escrito ao redor do período Qin - Han, foi historicamente a fonte autorizada da doutrina confuciana de ***Xiao*** (piedade filial). O libro, unha conversación entre Confucio e o seu estudante Zeng Shen (曾参, tamén coñecido como Zengzi, 曾子), trata sobre como crear unha boa sociedade usando o principio de *Xiao*.A expresión tamén se pode aplicar á obediencia en xeral.

Significado cultural
--------------------

### Confucianismo

De acordo co *Clásico da Piedade Filial*, Confucio dixo unha vez:

> 
> 
> Ao servir a seus pais, un fillo reverénciaos na vida diaria, fainos felices, coida deles na doenza, e mostra unha grande tristeza na sua morte.
> 
> 

Para Confucio, a piedade filial non era só unha lealdade cega aos pais. Máis importantes que as normas de *Xiao*, segundo Confucio, eran as normas de *Rén* (benevolencia) e *Yi* (xustiza).

A piedade filial foi enfatizada no confucianismo, porque a devoción aos pais adoitaba asociarse coa devoción ao estado.

### Budismo

  

No budismo , especialmente nas súas primeiras formas na India, a renuncia ao mundo material e a separación das ataduras familiares e e sociais e de clase eran vistos como pasos esenciais para alcanzar a iluminación espiritual. Dise que o mesmo Buda, por exemplo, deixou a súa familia para seguir a súa senda espiritual. Con todo, isto non significa que o budismo rexeitase a **piedade filial** en absoluto. Cando o budismo chegou a países como China, onde o ***Xiao*** era un valor profundamente arraigado, houbo unha adaptación. Neste contexto, ensinábase que, ao buscar a iluminación, unha persoa tamén podería beneficiar e honrar aos seus antepasados e familia. As interpretacións do budismo en diferentes culturas e tradicións poden variar amplamente, e mentres o budismo Theravada pode enfocarse máis na iluminación individual, outras tradicións poden dar máis énfase á interconexión e responsabilidade comunitaria. Na India, o budismo tamén defendía o celibato entre os seus monxes, o que era inaceptable na opinión de Confucio, quen citaba que era un deber ter fillos para continuar coa liñaxe dos pais.

### Tradición xudeocristiá

Na tradición xudeocristiá, o concepto de "piedade filial" ten analoxías co mandamento bíblico de "honrar ao teu pai e á túa nai". A palabra "filial" tamén se usa en títulos relixiosos nas igrexas cristiás, como *sacerdote filial* ou *vicario filial*, para un crego cuxa igrexa está subordinada a unha parroquia máis grande.

Notas
-----

1. ↑  "Paintings with political agendas". Consultado o 12 de janeiro de 2012.
2. ↑  Modelo:Citar libro
3. ↑  Ver Analects 1:2, Xiao Jing chap.1
4. ↑  Piyajatika Sutta, ou Sutta 87 da *Majjhima Nikaya* [http://www.accesstoinsight.org/tipitaka/mn/mn.087.than.html]
5. ↑  Traylor, Kenneth L. *Chinese Filial Piety.* Bloomington: Eastern Press, 1988. páx. 110
6. ↑  Wonsuk Chang; Leah Kalmanson (8 de novembro de 2010). *Confucianism in Context: Classic Philosophy and Contemporary Issues, East Asia and Beyond*. p. 68. ISBN 978-1-4384-3191-8.

Véxase tamén
------------

|  |  |
| --- | --- |
|  | A Galipedia ten un portal sobre: ***China*** |

* Filosofía
* Filosofía chinesa
* Filosofía confuciana
* Taoísmo
* Tradición

---

|  |  |
| --- | --- |
| Este artigo tan só é un bosquexo |  *Este artigo sobre filosofía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---